Ar chiz nevez da zistagañ an r diwar gouel ar staoñ zo erru e Lanejen e-kerz ar bloavezhioù 30 pe  40, war a seblant (abretoch er Faoued, peogwir nam eus ket klevet r apikal ebet eno). Start eo goût penaos eo deuet ar cheñchamant. Skañv oa levezon ar skol er mare-hont (ne yae hini ebet dar skol a-raok 6 vloaz). Marse walch veze graet goap eus ar re vihan a ruilhe choazh an rhag ar re-mañ da dremen gant an r nevez, hep goût dezhe, pe vit kaout peoch...  Ar gwashañ-tout, cheñchet eo bet ar sistem fonologel diwar an afer-se. Nevez zo m eus klevet unan kozh o lâret chwer azen e-plas  chwech azen. Nouie ket hennezh skrivañ brezhoneg, setu petra zo kaoz ma tistage atav r (mouezhiet) dirak ur vogalenn ha ch (divouezh) e fin ar gomz; neuze, chwech / chwer azen ha ta-poch / ma sa-pòr e heman. 